AKMENĖS RAJONO SAVIVALDYBĖS TARYBA

SPRENDIMAS

DĖL AKMENĖS RAJONO SAVIVALDYBĖS 2019 METŲ UŽIMTUMO DIDINIMO PROGRAMOS PATVIRTINIMO

2018 m. lapkričio 29 d. Nr. T-221

Naujoji Akmenė

Vadovaudamasi Lietuvos Respublikos vietos savivaldos įstatymo 7 straipsnio 18 punktu, Lietuvos Respublikos užimtumo įstatymo 13 straipsnio 2 dalies 2 punktu, 17 straipsniu, Užimtumo didinimo 2014–2020 metų programa, patvirtinta Lietuvos Respublikos Vyriausybės 2013 m. rugsėjo 25 d. nutarimu Nr. 878 „Dėl Užimtumo didinimo 2014–2020 metų programos patvirtinimo“, Specialių tikslinių dotacijų savivaldybių biudžetams lėšų apskaičiavimo metodika, patvirtinta Lietuvos Respublikos socialinės apsaugos ir darbo ministro 2006 m. liepos 13 d. įsakymu Nr. A1-193 „Dėl specialių tikslinių dotacijų savivaldybių biudžetams lėšų apskaičiavimo metodikos patvirtinimo“ ir Užimtumo didinimo programų rengimo ir jų finansavimo tvarkos aprašu, patvirtintu socialinės apsaugos ir darbo ministro 2017 m. gegužės 23 d. įsakymu Nr. A1- 257 „Dėl Užimtumo didinimo programų rengimo ir jų finansavimo tvarkos aprašo patvirtinimo“, Akmenės rajono savivaldybės taryba nusprendžia:

1.	Patvirtinti Akmenės rajono savivaldybės 2019 metų užimtumo didinimo programą (pridedama).

2.	Pripažinti netekusiu galios Akmenės rajono savivaldybės tarybos 2017 m. lapkričio 30 d. sprendimą Nr. T-217(E) „Dėl Akmenės rajono savivaldybės 2018 metų užimtumo didinimo programos patvirtinimo“ su visais pakeitimais.

3.	Nustatyti, kad šis sprendimas galioja nuo 2019 m. sausio 1 d. iki 2019 m. gruodžio 31 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vitalijus Mitrofanovas

PATVIRTINTA

Akmenės rajono savivaldybės tarybos

2018 m. lapkričio 29 d. sprendimu Nr. T-221

AKMENĖS RAJONO SAVIVALDYBĖS 2019 METŲ UŽIMTUMO DIDINIMO PROGRAMA

I	SKYRIUS

BENDROS NUOSTATOS

1.	Akmenės rajono savivaldybės užimtumo didinimo programa (toliau – Programa) parengta ir vykdoma vadovaujantis Lietuvos Respublikos vietos savivaldos įstatymu, Lietuvos Respublikos užimtumo įstatymu, Lietuvos Respublikos Vyriausybės 2013 m. rugsėjo 25 d. nutarimu Nr. 878 „Dėl Užimtumo didinimo 2014–2020 metų programos patvirtinimo“, Užimtumo didinimo programų rengimo ir jų finansavimo tvarkos aprašu, patvirtintu Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“, Užimtumo rėmimo priemonių įgyvendinimo sąlygų ir tvarkos aprašu.

2.	Programos vykdytojai – Akmenės rajono savivaldybės (toliau – Savivaldybė) administracijos seniūnijos, biudžetinės įstaigos, įmonės, socialiniai partneriai ir kitos organizacijos.

3.	Programą koordinuoja – Akmenės rajono savivaldybės tarybos atstovas, Savivaldybės administracijos specialistų, Akmenės rajono jaunimo ir naujinimo organizacijų sąjungos „Jaunimo apskritasis stalas“ atstovas, Užimtumo tarnybos prie Lietuvos Respublikos socialinės apsaugos ir darbo ministerijos Šiaulių klientų aptarnavimo departamento Akmenės skyriaus (toliau – Užimtumo tarnyba) ir socialinių partnerių atstovai lygiateisiais pagrindais Savivaldybės administracijos direktoriaus sudaryta darbo grupė.

4.	Programos tikslas – pasiekti kuo didesnį gyventojų užimtumą, kad kiekvienas gyventojas galėtų rasti turimą kvalifikaciją atitinkantį darbą ir užsitikrinti tinkamą pragyvenimo lygį, skatinti darbo vietų kūrimą ir darbo paklausą, didinti darbo jėgos kvalifikacijos atitiktį darbo rinkos reikmėms, laisvus darbo išteklius integruoti į darbo rinką ir juos išlaikyti.

5.	Tikslui įgyvendinti iškeltas uždavinys – laisvus darbo išteklius integruoti į darbo rinką ir juos išlaikyti.

6.	Šiam uždaviniui įgyvendinti organizuojama priemonė – Savivaldybės užimtumo didinimo programa.

7.	Programa gali būti rengiama asmenims, kurie atitinka Užimtumo įstatymo 20 straipsnio 2 dalyje ir 48 straipsnio 2 dalyje ir kitos asmenų grupės Savivaldybės administracijos darbo grupės siūlymu.

8.	Asmenys, norintys dalyvauti Programoje, privalo būti užsiregistravę Užimtumo tarnyboje.

9.	Programoje vartojamos sąvokos atitinka Užimtumo įstatyme ir Lietuvos Respublikos vietos savivaldos įstatyme apibrėžtas sąvokas.

10.	Savivaldybė Programos projektą rengia atsižvelgdama į bendrą gyventojų skaičių, Savivaldybės teritorijoje gyvenančių bedarbių, gaunančių socialinę pašalpą, skaičių, jo kitimo tendencijas.

II	SKYRIUS

ESAMOS BŪKLĖS ANALIZĖ

11.	Akmenės rajone vyrauja nedarbo lygio (vidutinis metinis bedarbių skaičius nuo darbingo amžiaus gyventojų procentas) mažėjimo tendencija. Nuo 2014 m. iki 2017 m. nedarbo lygis Akmenės rajone sumažėjo 2,2 proc. punkto, kai šalyje tuo pačiu laikotarpiu šis rodiklis mažėjo lėčiau 1,4 proc. punkto (žr. 1 pav.).

Šaltinis: Užimtumo tarnybos prie Lietuvos Respublikos socialinės apsaugos ir darbo ministerijos Šiaulių klientų aptarnavimo departamento Akmenės skyrius

1 pav. Šalies ir Akmenės r. palyginamieji darbo rinkos duomenys

12.	Vidutinis darbo užmokestis (be individualių įmonių) Akmenės rajone 2018 m. I pusm. lyginant su to paties laikotarpio šalies rodikliu yra 13,3 proc. arba 121 Eur mažesnis. 2018 m. I pusm. palyginus su 2014 m. vidutinis darbo užmokestis Akmenės rajone padidėjo vidutiniškai 149 Eur, kai šalyje tuo pačiu laikotarpiu darbo užmokestis padidėjo 220 Eur. Atskirtis tarp šalies vidutinių rodiklių ir Akmenės rajono kasmet didėja, tuo pačiu ir socialinė atskirtis.

Šaltinis: Lietuvos statistikos departamentas

2 pav. Vidutinis darbo užmokestis be individualių įmonių, Eur

13.	Vidutiniškai per metus Lietuvoje gyventojų sumažėja po 33,6 tūkst., Akmenės rajone po 0,5 tūkst. Eur (žr. 3 pav.). Gyventojų skaičiaus mažėjimas aktualus visos šalies mastu, ypač regionams. Akmenės rajone itin jaučiamas gyventojų senėjimo ir gyventojų skaičiaus mažėjimo procesas, todėl užimtumo didinimas galėtų prisidėti prie jaunų asmenų išsaugojimo rajone, socialinės atskirties mažinimo ir įvairių socialinių grupių asmenų integracijos į darbo rinką.

Lietuva Akmenės r.

Šaltinis: Lietuvos statistikos departamento 2018 m. liepos 1d. duomenys

3 pav. Nuolatinių gyventojų skaičius metų pradžioje, asm.

14.	Detalizuojant Akmenės rajono gyventojų užimtumo didinimo poreikį pagal tikslines grupes, nuo 2019 m. sausio 1 d. iki 2019 m. gruodžio 31 d. organizuoti Administracijos direktoriaus nustatyta tvarka bedarbiams, iš jų ilgai nedirbusiems, gyvenantiems socialinės rizikos šeimose, piniginės socialinės paramos gavėjams dalyvavimą Programoje. Siekiama labiau integruoti į darbo rinką ir jaunus asmenis: moksleivius ir studentus. Užimtumo tarybos 2018 m. rugsėjo 30 d. duomenimis Akmenės rajone yra 30 moksleivių (18 ir daugiau metų) ir 16 studentų (besimokančių nuotoliniu būdu) ieškantys darbo. Įtraukiant į darbo rinką ne tik ilgalaikius bedarbius, gyvenančius socialinės rizikos šeimose ar piniginės socialinės paramos gavėjus, tačiau ir jaunus asmenis, tokiu būdu prisidedant prie gyventojų emigracijos mažinimo.

1 lentelė

Bedarbio statusą turinčių asmenų išskirstymas į grupes

Seniūnija	Naujosios Akmenės miesto	Naujosios Akmenės kaimiškoji	Akmenės	Ventos	Papilės	Kruopių	Viso:
Rūpintiniai	-	-	-	-	-	-	0
Nėščios moterys	12	2	1	2	3	-	20
Grįžę iš laisvės atėmimo vietų	2	-	1	1	1	-	5
Priklausomi nuo psichotropinių medžiagų	-	-	15	-	-	-	15
Prekybos žmonėmis aukos	-	-	-	-	-	-	0
Buvę politiniai kaliniai ir tremtiniai	-	-	-	-	-	-	0
Vyresni nei 40 m.	359	114	160	169	134	56	992
Nedarbingi asmenys	1	1	-	-	-	-	2
Auginantys vaikus iki 8 m.	74	25	21	16	15	6	157
Viso:	448	142	198	188	153	62	1191

Šaltinis: Užimtumo tarnybos prie Lietuvos Respublikos socialinės apsaugos ir darbo ministerijos Šiaulių klientų aptarnavimo departamento Akmenės skyriaus 2018 m. rugsėjo 30 d. duomenys

15.	Asmenys, kuriems taikomos Įstatyme nustatytos darbo rinkos paslaugos ir užimtumo rėmimo priemonės (žr. 1 lentelė):

15.1.	bedarbiams,

15.2.	nedarbingiems asmenims.

16.	Užimtumo didinimo programos gali būti rengiamos asmenims, kurie yra:

16.1.	Rūpintiniai, kuriems iki pilnametystės buvo nustatyta rūpyba, kol jiems sukaks 25 metai.

16.2.	Nėščios moterys, vaiko motina (įmotė) arba tėvas (įtėvis), vaiko globėjas, rūpintojas ir asmenys, faktiškai auginantys vaiką (įvaikį) iki 8 metų arba neįgalų vaiką (įvaikį) iki 18 metų (iki 2005 m. liepos 1 d. pripažintą vaiku invalidu), ir asmenys, prižiūrintys sergančius ar neįgalius šeimos narius, kuriems Neįgalumo ir darbingumo nustatymo tarnybos prie Socialinės apsaugos ir darbo ministerijos sprendimu nustatyta nuolatinė slauga ar priežiūra.

16.3.	Grįžę iš laisvės atėmimo vietų, kai laisvės atėmimo laikotarpis buvo ilgesnis kaip 6 mėnesiai, jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo iš laisvės atėmimo vietų.

16.4.	Piniginės socialinės paramos gavėjai.

16.5.	Priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas, jeigu jie kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo.

16.6.	Prekybos žmonėmis aukos, baigusios psichologinės socialinės ir (ar) profesinės reabilitacijos programas, jeigu jos kreipiasi į Užimtumo tarnybą ne vėliau kaip per 6 mėnesius nuo psichologinės socialinės ir (ar) profesinės reabilitacijos programos baigimo.

16.7.	Grįžę į Lietuvą nuolat gyventi politiniai kaliniai ir tremtiniai bei jų šeimų nariai (sutuoktinis, vaikai (įvaikiai) iki 18 metų), jeigu jie kreipiasi į Užimtumo tarnybą ne vėliau kaip per 6 mėnesius nuo grįžimo į Lietuvą nuolat gyventi dienos.

16.8.	Turintys pabėgėlio statusą ar kuriems yra suteikta papildoma ar laikinoji apsauga.

16.9.	Patiriantys socialinę riziką.

16.10.	Vyresni kaip 40 metų.

III	SKYRIUS

PASLAUGŲ IR (AR) PRIEMONIŲ PLANAS

17.	Programa vykdoma vadovaujantis Užimtumo rėmimo priemonių įgyvendinimo sąlygų ir tvarkos aprašu. Programą organizuoja Savivaldybės administracija kartu su Užimtumo tarnyba.

18.	Programos tikslui pasiekti laikotarpiu nuo 2019 m. sausio 1 d. iki 2019 m. gruodžio 31 d. numatomos įgyvendinti šios priemonės:

18.1.	Kvalifikacijos nereikalaujantys aplinkos tvarkymo, pagalbiniai darbai.

18.2.	Kvalifikacijos reikalaujantys darbai pvz.: siuvėjai (-os), virėjai (-os), tinkuotojai (-os) ir kita. Prioritetas – universalaus dizaino kūrimas – gaminių ir aplinkos formų (viešųjų erdvių) kūrimas, kuriais be specialaus pritaikymo galėtų naudotis: vaikai, suaugusieji, senyvo amžiaus asmenys, neįgalieji, įvairių tautybių ir grupių asmenys.

19.	Maksimali Programos trukmė 1 asmeniui – 12 mėn. Bus įdarbinta ne mažiau nei 35 asmenų, iš jų: bedarbiai, taip pat ilgai nedirbę, gyvenantys socialinės rizikos šeimose, piniginės socialinės paramos gavėjai. Skaičiuojama, kad vieno asmens įdarbinimui bus skiriama iki 8 688 Eur per metus.

20.	Asmenų, įdarbinamų pagal Programą, atranka bus vykdoma atsižvelgiant į darbų pobūdį. Pagal galimybes sudaromos sąlygos dalyvauti visoms Programos 16 p. nurodytoms asmenų grupėms.

Šaltinis: Akmenės rajono savivaldybės administracijos socialinės paramos skyriaus 2018 m. rugsėjo 30 d. duomenys

4 pav. Socialinės pašalpos gavėjai Akmenės r.

Tikėtina, kad gyvenantiems socialinės rizikos šeimose piniginės socialinės paramos gavėjams pavyks įsitvirtinti darbo rinkoje.

Šaltinis: Akmenės rajono savivaldybės administracijos socialinės paramos skyrius

5 pav. Socialinės pašalpos gavėjų pasiskirstymas Akmenės r. pagal seniūnijas

21.	Didžiausią dalį socialinę paramą gaunančių asmenų skaičius 2018 m. buvo Kruopių seniūnijoje – 100 gyventojų tenka 11 socialinės pašalpos gavėjų, mažiausia Naujosios Akmenės kaimiškojoje seniūnijoje – 100 gyventojų tenka vos 3 socialinės pašalpos gavėjai. Įdarbinami asmenys bus atsižvelgiant į darbo vietų paklausą vietovėje, t. y. kuo daugiau darbo ieškančių asmenų yra vietovėje, tuo daugiau asmenų bus siekiama įdarbinti toje vietovėje.

22.	Už priemonių įgyvendinimą atsakingi darbdaviai (darbdavių atrankos konkursą laimėję dalyviai), seniūnijų seniūnai ir Administracijos direktoriaus sudaryta Užimtumo didinimo programos kontrolės komisija.

IV	SKYRIUS

PROGRAMOS FINANSAVIMAS

23.	Programa finansuojama iš:

23.1.	Lietuvos Respublikos valstybės biudžeto specialiųjų tikslinių dotacijų savivaldybės biudžetams lėšų pagal Vietos savivaldos įstatymo 7 straipsnio 18 punktą (dalyvavimas rengiant ir įgyvendinant darbo rinkos politikos priemones bei gyventojų užimtumo programas).

23.2.	Savivaldybės biudžeto lėšos iš Nepanaudotų Akmenės rajono savivaldybės biudžeto lėšų, skirtų piniginei socialinei paramai skaičiuoti ir mokėti, panaudojimo kitoms socialinės apsaugos sritims finansuoti tvarkos aprašo, patvirtinto Akmenės rajono savivaldybės tarybos 2018 m. balandžio 25 d. sprendimu Nr. T-108 „Dėl nepanaudotų Akmenės rajono savivaldybės biudžeto lėšų, skirtų piniginei socialinei paramai skaičiuoti ir mokėti, panaudojimo kitoms socialinės apsaugos sritims finansuoti tvarkos aprašo patvirtinimo“. Šios lėšos galės būti naudojamos Programos vykdymui ir priemonių, reikalingų Programos organizavimui įsigijimui.

23.3.	Europos Sąjungos struktūrinių fondų lėšų.

23.4.	Iš kitų šaltinių gautos lėšos.

24.	Atsižvelgiant į 2019 metams skirtas Lietuvos Respublikos valstybės biudžeto specialių tikslinių dotacijų Savivaldybės biudžetui lėšas, t. y. 307 915 Eur, ir į 2019 m. iš Savivaldybės biudžeto skirtas lėšas, potencialias galimybes pasinaudoti Europos Sąjungos struktūrinių fondų lėšomis ir kitus šaltinius, Programos finansavimo galimybės yra ribotos.

25.	Programoje numatytiems darbams atlikti Savivaldybės administracija su darbdaviais (išskyrus seniūnijas) sudaro tipines dvišales darbų įgyvendinimo ir finansavimo sutartis.

26.	Įgyvendinant Programą, kurios metu vykdomos valstybinės (valstybės perduotos savivaldybės) funkcijos, remiamos naujai kuriamas įmonės. Savivaldybės administracija darbdaviams kompensuoja (100 %):

26.1.	Įdarbinto asmens darbo užmokestį už faktiškai dirbtą laiką.

26.2.	Darbdavio privalomojo valstybinio socialinio draudimo įmokas.

26.3.	Piniginę kompensaciją už nepanaudotas atostogas (įskaitant darbdavio privalomojo valstybinio socialinio draudimo įmokas).

26.4.	Priemonių darbų vykdymui įsigijimą.

27.	Programos administravimo išlaidos naudojamos taip, kaip tai numatyta Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos apraše, patvirtintame Lietuvos Respublikos socialinės apsaugos ir darbo ministro 2008 m. lapkričio 28 d. įsakymu Nr. A1-387 „Dėl Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos aprašo patvirtinimo“. Akmenės rajono savivaldybė administravimui skiria 4 proc. visų skirtų lėšų; lėšos skiriamos iki kitų biudžetinių metų pradžios.

V	SKYRIUS

TĘSTINUMO ANALIZĖ IR PROGNOZĖ

28.	Numatoma, kad įgyvendinant 2019 m. Programą, bus laikinai įdarbinta ne mažiau kaip 35 ieškantys darbo asmenys, galintys dalyvauti Programoje ir registruoti Užimtumo tarnyboje, kurie atnaujins darbinius įgūdžius, įgis motyvaciją tolimesnei darbo paieškai.

29.	Atsižvelgiant į 2018 m. rugsėjo 30 d. vidutinį bedarbių procentą nuo darbingo amžiaus gyventojų Akmenės rajone bei Lietuvoje Vyriausybės patvirtintą minimalią mėnesinę algą, Programos finansavimą, prognozuojama, kad 2019–2021 m. Programoje bus galima pasiūlyti dalyvauti maždaug 100 ieškančių darbo asmenų.

VI	SKYRIUS

PROGRAMOS ĮGYVENDINIMO PRIEŽIŪRA IR ĮVERTINIMAS

30.	Programos įgyvendinimo priežiūrą ir stebėseną, pažangos vertinimą vykdo Savivaldybės administracija ir Savivaldybės administracijos direktoriaus sudaryta Užimtumo didinimo programos kontrolės komisija.

2 lentelė

Užimtumo didinimo programos užduotys ir jų įgyvendinimo kriterijai

Tikslas	Užduotis	Kriterijus
Mažinti nedarbo lygį Akmenės rajone	Įdarbinti bedarbius ir ilgalaikius bedarbius	Įdarbinti ne mažiau nei 35 asmenų

Mažinti socialinę atskirtį tarp rajono gyventojų	Užtikrinti programoje dalyvaujantiems nekvalifikuotiems darbuotojams ne mažesnę nei Lietuvos Respublikos Vyriausybės nustatytą minimalią mėnesinę algą ir ne mažesnę nei 600 Eur alga kvalifikuotiems darbuotojams.

Gerinti socialinius ir darbinius įgūdžius	Įdarbinti asmenis ne trumpesniam nei 3 mėn. laikotarpiui su galimybe pratęsti darbo sutartį.

31.	Programoje dalyvaujantys darbdaviai teikia:

31.1.	Savivaldybės administracijos Buhalterinės apskaitos skyriui – išlaidų sąmatos vykdymo ataskaitas.

31.2.	Vietinio ūkio ir turto valdymui skyriui – dalyvavimo rengiant ir įgyvendinant Akmenės rajono 2019 m. užimtumo didinimo programą ketvirtines ataskaitas (priedas).

32.	Užimtumo tarnyba iki einamojo mėnesio 15 dienos el. p. teikia informaciją darbdaviams ir Savivaldybės administracijai apie užsiregistravusias Užimtumo tarnyboje 16 punkte išvardintas asmenų grupes.

33.	Informaciją apie Programos priemonių vykdymą ir rodiklių pokyčius Savivaldybės administracija teikia Lietuvos Respublikos socialinės apsaugos ir darbo ministerijai 4 kartus per metus (kas ketvirtį).

34.	Informaciją apie Programos įgyvendinimą Savivaldybės administracija teikia metinėje veiklos ataskaitoje.

VII	SKYRIUS

PROGRAMOS VIEŠINIMAS

35.	Parengtos Programos ir jos įgyvendinimo, gerųjų pavyzdžių ir pasiektų rezultatų viešinimas bus vykdomas Savivaldybės interneto svetainėje. Programos rezultatų įvertinimas ir įgyvendinimo aptarimas vyks Trišalėje taryboje.

VIII	SKYRIUS

BAIGIAMOSIOS NUOSTATOS

36.	Atsižvelgiant į darbo rinkos poreikius, priemonių įgyvendinimo stebėseną ir vertinimo rezultatus, Programa gali būti keičiama, tikslinama Akmenės rajono savivaldybės tarybos sprendimu.

37.	Iškilę ginčai sprendžiami Lietuvos Respublikos įstatymų nustatyta tvarka.

___________________________

Akmenės rajono savivaldybės 2019 m.

užimtumo didinimo programos

priedas

DALYVAVIMO RENGIANT IR ĮGYVENDINANT AKMENĖS RAJONO 2019 M. UŽIMTUMO DIDINIMO PROGRAMĄ KETVIRTINĖ ATASKAITA

2019 m. __________ _____d. Nr. _____

Dalyvavusių Akmenės rajono savivaldybės užimtumo didinimo programoje asmenų skaičius	Akmenės rajono savivaldybės užimtumo didinimo programą baigusių asmenų skaičius	2019 m. vidutinė vieno asmens dalyvavimo Akmenės rajono savivaldybės užimtumo didinimo programoje trukmė mėnesiais	2019 m. Akmenės rajono savivaldybės užimtumo didinimo programos dalyvių integracijos į darbo rinką rodiklis, proc.	Savivaldybei patvirtinta lėšų suma, įskaitant patikslinimus, Eur	Iš viso panaudota lėšų, Eur	Iš jų	Vidutiniškai 1 asmeniui panaudota lėšų priemonėms finansuoti, Eur
Nuo metų pradžios	Per _____ ketvirtį	Nuo metų pradžios	Per _____ ketvirtį

Užimtų per 3 mėn. baigus dalyvauti programoje dalis, proc.	Užimtų praėjus 3 mėn. po dalyvavimo programoje dalis, proc.	_____ ketvirtis	Einamieji metai	_____ ketvirtis	Nuo metų pradžios	Adminis-travimo išlaidoms, Eur	Adminis-travimo išlaidoms, proc.

1	2	3	4	5	6	7	8	9	10	11	12	13	14